**Vordingborg Tennisklub, Bestyrelsesmøde den 26. august 2020 kl. 16.00 – 18.30**

(Mødet afholdes i klubhuset).

**DAGSORDEN**

1. **Godkendelse af referat fra bestyrelsesmøde den 29. juli 2020.**

*Rettelse…det var låsesmeden der fik boret igennem hovedledningen til strømmen, der var ikke nogen der har boret igennem gulvvarmen.*

*Godkendt.*

1. **Midlertidig omrokering i bestyrelsen (jf. vedhæftet fil udsendt 3/8-20 ”Organisationsudvikling i VTK”.**

Janne indtræder på posten som Baneformand, som afløser for Anne Sofie frem til Generalforsamlingen.

1. **Klubudviklingsforløb i samarbejde med DGI – indledende drøftelse af temaer, deltagere og tidsplan.**

Peter sender vores ønskede hovedpunkter til DGI og stiller forslag om at 7-8 menige medlemmer deltager i samarbejdet med DGI omkring klubudviklingen. Og vi ønsker at gå i gang med arbejdet hurtigst muligt.

**(Bilag: Mail fra Christina Zenteno af 20/8-20 samt bilaget ”Organisationsudvikling i VTK” 3/8-20).**

**4. Status vedr. baner – herunder visionsudvalg og aktuelle tiltag samt møde med Anders 21/8-20.**

**(Bilag: Mail af 23/8-20 ”Jordbundsundersøgelser i VTK”.)**

Banerne synker hurtigere end vi kan nå at rette dem op. Anders (entreprenøren) var her i fredags og ordnede bane 5, men han siger at han ikke kan stille nogen garanti, så længe man ikke kender jordbundsforholdene.

Kommunen vil ikke lave jordbundsundersøgelser, da man allerede er bekendt om at anlægget ligger på gammel mosebund.

Vi er nødt til at tænke nye tanker – Christian Brorsen deltog på dette punkt og kom med nye tanker og ideer. Christian og Stine går sammen i et visionsudvalg og ser på mulighederne.

**5. Vintertræning i DGI-huset og Vordingborghallen.**

**(Jesper Dalberg har meldt sig klar til tre timer søndag formiddag i Vordingborghallen; og Johannes har meldt sig klar til skumtennis på Panteren)**

Vi udbyder de 3 træningstimer og tager stilling til, efter tilmeldingen, om det bliver 2 timer til senior eller junior. Jesper har kun de 3 timer til rådighed. Vi bibeholder spillerbetalingen til 640kr for seniorer og 440 kr for juniorer.

Janne foreslår SkumBarolo…der er haltider til rådighed søndag eftermiddag i Iselingehallen. Peter spørger Erik om han vil stå for det.

Johannes vil gerne stå for noget familietennis i DGIhallen tirsdag eftermiddag, hvor vi har en time.

Vi har også DGI hallen mandag eftermiddag, hvor vi udbyder ungdoms skumtennis. Janne undersøger omkring træner. 200kr for skumtennis.

**6. Udbud af haltimer 20/21.**

Svend Åge sender information om tilmelding til Stine, som sender info ud til medlemmerne. Tilmelding afleveres i Svend Åges postkasse.

**7. Forslag om indkøb af gasgrill til VTK.**

Stine indkøber grill.

**8. Telefonliste på hjemmesiden?**

Der må gerne stå oplysninger på hjemmesiden, men der skal gives accept fra medlemmerne.

Medlemmerne bliver spurgt ved indmeldelse.

**9. Meddelelser.**

Vordingborg Idrætsråd afholder foredrag om fondraising på tirsdag d. 1/9, Stine deltager.

**10. Næste møde.**

29/9 kl. 16 klubhuset

Peter Rigbolt.